open-index/open-wikipedia-markdown huggingface dataset:
Cukurgalvas kalns

**Cukurgalvas kalns** () ir 396 metrus pakalns Brazīlijas pilsētā Riodežaneiro. Atrodas pussalā, pie ieejas Gvanabaras līcī. Viens no Riodežaneiro simboliem. Nosaukums cēlies no kalna formas, kas atgādina agrāko cukura pārdošanas veidu t.s. cukurgalvu. Uz pakalna virsotni ierīkots trošu vagoniņš.

## Atsauces

## Ārējās saites
ESIM

**eSIM karte** (**iegultā SIM karte**) ir programmējamas SIM kartes veids, kas ir iestrādāta pašā ierīcē. eSIM sastāv no programmatūras, kas instalēta ierīcei pastāvīgi pievienotā eUICC mikroshēmā, aizvietojot integrālo shēmu, kas atrodas izņemamā universālā kartē (UICC), kas parasti ir izgatavota no PVC.

Kad eSIM mobilo sakaru operatora profils ir instalēts eUICC, tas darbojas tāpat kā fiziskā SIM karte ar unikālu ICCID un tīkla autentifikācijas atslēgu, ko ģenerējis operators.

eSIM standarts tika publicēts 2016. gadā. Kopš tā laika eSIM ir sācis aizstāt fizisko SIM karti dažādos pielietojumos, tostarp mobilajos telefonos.

## Ārējās saites
* eSIM pārskats no GSMA
Riau Salas

**Riau Salas** () ir Indonēzijas pirmās pakāpes administratīvā iedalījuma vienība. Izvietojusies valsts ziemeļrietumos, aizņem vairākas salu grupas Natunas jūrā: Riau arhipelāgu, Lingas salas un Tudžuha arhipelāgu (Natunas salas, Anambasas salas, Tambelanas salas, Badasu salas, Pedžantanu un Peniki salas). Administratīvi iedalās divās pilsētās (provinces galvaspilsēta Tandžunpinana un lielākā pilsēta Batama) un 5 apriņķos.

## Atsauces

## Ārējās saites
Bandžarmasina

**Bandžarmasina** () ir pilsēta  Indonēzijā, Dienvidkalimantānas provinces lielākā pilsēta un saimnieciskais centrs. Izvietojusies Kalimantānas salas dienvidos Barito kreisajā krastā pie Martapuras ietekas. Līdz 2022. gada 15. februārim bija provinces galvaspilsēta. Lielākā Kalimantānas dienviddaļas pilsēta; tās aglomerācijā dzīvo vairāk par 2 miljoniem cilvēku. Lielākā daļa iedzīvotāju ir bandžari, bet pēc konfesionālās piederības musulmaņi (94,7%), bet 3,9% — kristieši. Nozīmīga osta Barito krastā  no Javas jūras.

## Vēsture
Pilsēta ir vēsturisks bandžaru kultūras centrs, Bandžaras sultanāta galvaspilsēta kopš 16. gadsimta. 17. gadsimtā Nīderlandes Austrumindijas kompānija sāka kontrolēt galveno Bandžaras eksportpreci muskatriekstu. Otrā pasaules kara laikā pilsētu okupēja Japāna, bet 1945. gada septembrī to atbrīvoja Austrālijas karaspēks. Pēc Indonēzijas neatkarības nodibināšanās 4 gadus turpinājās Kalimantānas pretošanās cīņas, un īsu laiku pilsēta bija Lielās Dajakas federācijas galvaspilsēta. 1950. gadā Bandžarmasina kļuva par jaundibinātās Dienvidkalimantānas provinces galvaspilsētu (zaudēja statusu 2022. gadā, kad galvaspilsētu oficiāli pārcēla uz Bandžarbaru).

## Atsauces

## Ārējās saites
Neblina

**Neblina** (,  — ‘Miglas smaile’) ir 2995 metrus augsta virsotne Imeri grādā uz Brazīlijas un Venecuēlas robežas. Tā ir Brazīlijas augstākā virsotne. Ģeomorfoloģiski Neblina ir galdveida smilšakmens atliku masīvs; tā nogāzēs aug mūžzaļie krūmāji, virsotnē — akmeņains pustuksnesis.

Kalns tika "atklāts" tikai 20. gadsimta vidū. Ap kalnu izveidoti divi nacionālie parki —  Neblinas smailes nacionālais parks Brazīlijā un Neblinas kalnienes nacionālais parks Venecuēlā.

## Atsauces

## Ārējās saites

* Neblina summitpost.org
Zaporižjas Karaspēka hetmanis

**Zaporižjas Karaspēka hetmanis** (ukraiņu: *Гетьман Війська Запорозького*, latīņu: *Cosaccorum Zaporoviesium Supremus Belli Dux*) bija Kazaku Hetmanāta valsts galva mūsdienu Ukrainas teritorijā. Krievijas Impērijas senāts amatu likvidēja 1764. gadā.

## Vēsture
Amatu izveidoja Bohdans Hmeļnickis Kazaku Hetmanāta izveidošanās laikā 17. gadsimta vidū. Šajā laikā tas bija vēlēts amats. Visas vēlēšanas, izņemot pirmās, notika Virsnieku radā Čihirinā, kura līdz 1669. gadam bija Hetmanāta galvaspilsēta.

Pēc 1654. gada Perejaslavas radas vairāki kazaku virsnieki nostājās Krievijas caristes pusē un 1663. gadā Ņižinā sarīkoja "Melno radu" (*Чорна рада*), kurā Ivanu Brjuhovecki ievēlēja par alternatīvo hetmani. Pēc Petro Dorošenko sakāves 1669. gadā, hetmaņa titulu ieguva prokrieviskie ievēlētie hetmaņi, kuru rezidence bija Baturina. Lielā Ziemeļu kara gaitā viens no viņiem, Ivans Mazepa, 1708. gadā nolēma sacelties pret Krievijas varu, kas vēlāk radīja nepatīkamas sekas gan Hetmanātam, gan Zaporižjas kazakiem. Hetmaņa administrācija tika pārcelta uz Hluhivu, kur Mazepam tika publiski piespriests nāvessods, un kur Krievijas pareizticīgā baznīca Mazepu nolādēja.

Ar Krievijas Impērijas senāta 1764. gada 17. novembra rīkojumu, amats tika likvidēts saistībā ar Krievijas teritoriālo paplašināšanos Melnās jūras piekrastes virzienā.

## Hetmaņu saraksts
Sarakstā ir tikai tie hetmaņi, kas vadīja Hetmanātu. Pilns visu Ukrainas kazaku hetmaņu sarakstu ir skatāms šeit.

## Skatīt arī
* Hetmanis
* Ukrainas hetmanis

## Atsauces

## Ārējās saites

* Shcherbak, V. ''Institution of Hetmans'' . Encyclopedia of History of Ukraine. "Naukova dumka". Kiev 2004
* ''Hetman'' . Encyclopedia of Ukraine.
1859. gada Šamahi zemestrīce

**1859. gada Šamahi zemestrīce** bija aptuveni 5,9 magnitūdas spēcīga zemestrīce, kuras epicentrs atradās netālu no Šamahi pilsētas toreizējā Šemahas guberņā Krievijas Impērijā, mūsdienu Azerbaidžānā. Lai gan zināms tikai par ap 100 bojā gājušajiem, pilsēta bija sagrauta, un guberņas centru pārcēla uz tam vēl nesagatavoto Baku un guberņu pašu pārdēvēja par Baku guberņu. Zemestrīce notika 1859. gada 27. maijā (11. jūnijā pēc jaunā stila).

Epicentra nelielā dziļuma (ap 10 km) dēļ postījumi bija stipri, bet notika tikai šaurā apgabalā ap to; pēc Merkalli skalas, postījumi epicentra apkaimē sasniedza 9 balles no 12.

## Atsauces

## Ārējās saites

## Skatīt arī

* 1902. gada Šamahi zemestrīce
Diāna Zagainova

**Diāna Zagainova** (; dzimusi  Viļņā) ir Lietuvas vieglatlēte, trīssoļlēcēja. D. Zagainovas 2019. gada 30. jūnijā Francijā uzstādītais personiskais rekords 14,43 m ir arī Lietuvas rekords (pārspējot Doviles Kilti iepriekšējo rekordu). 2019. gada Eiropas U23 čempione.

Piedalījās 2020. gada vasaras olimpiskajās spēlēs Tokijā, kur ar rezultātu 13,10 m neiekļuva finālā, ieņemot 28. vietu.  Parīzē ieņēma 30. vietu.

## Atsauces

## Ārējās saites
Ukrainas hetmanis

**Ukrainas hetmanis** (ukraiņu: *Гетьман України*) vai **Visas Ukrainas hetmanis** (ukraiņu: *Гетьман Всієї України*, latīņu: *Eius Illustrissimus Dominus Dux Totius Ucrainae*) ir bijušais vēsturiskais Ukrainas Valsts valdnieka amats, kas ir līdzvērtīgs valsts vadītājam vai monarham. Pirmais un vienīgais šo amatu ieņēma Pavlo Skoropadskis.

## Vēsture
Kā valsts vadītāja amats sākotnēji tika izveidots Bohdana Hmeļnicka Hetmanāta laikā 1648. gadā. Šajā laikā amats bija vēlēts. Vēlāk, 1764. gadā, Krievijas Impērijas senāts to likvidēja Krievijas teritoriālās ekspansijas laikā Melnās jūras piekrastes virzienā.

Šo amatu un titulu 1918. gadā atjaunoja ukraiņu ģenerālis Pavlo Skoropadskis, bijušā Zaporižjas Armijas hetmaņa Ivana Skoropadska pēcnācējs. Ukrainas Centrālās radas sesijā 1918. gada 29. aprīlī tika izsludināts likums par Ukrainas pagaidu valsts iekārtu, kas noteica juridisko pamatu jaunajam amatam. Pavlo Skoropadskis pārveidoja Ukrainu par autokrātisku Ukrainas Valsti Centrālo lielvalstu protektorātā, padzenot no valsts Padomju Krievijas boļševiku spēkus. Viņa pilnvaru laikā, komunistiskā partija pirmo reizi tika aizliegta Ukrainas teritorijā. Pēc Ukrainas direktorijas vadītās sacelšanās, Pavlo Skoropadskis atteicās no troņa, valsts varas nododot Ukrainas Ministru kabinetam un devās trimdā uz Vāciju.

Pēc Ukrainas PSR nodibināšanas, Skoropadsku dinastijas locekļi trimdā izveidoja monarhistu Hetmanāta kustību.

## Skatīt arī
* Hetmanis
* Zaporižjas Karaspēka hetmanis

## Atsauces
Riau arhipelāgs

**Riau arhipelāgs** () ir Indonēzijai piederoša salu grupa Dienvidķīnas jūrā. Administratīvi ietilpst Riau Salu provincē; dalās divās pilsētās un divos apriņķos. Lielākā apdzīvotā vieta ir Batama (1207 082 iedzīvotāji) Batamas salā. Lielākā daļa iedzīvotāju ir malajieši.

## Ģeogrāfija
Salas izvietojušās Indonēzijas rietumdaļā Dienvidķīnas jūras (Natunas jūras) dienvidrietumos, pieder Lielajām Zunda salām. Ap  platais Singapūras šaurums to atdala no Malakas pussalas un Singapūras ziemeļos, bet rietumos no salām sākas Malakas šaurums. Lielākās salas ir Bintana (1173 km²), Batama (415 km²), Kundura (304 km²), Rempana (165 km²) un Karimuna (133 km²). Salas zemas, tajās valda tropiskais klimats, ainavā dominē tropiskie lietusmeži.

## Vēsture
Vēsturiski Riau arhipelāgs atradies Malakas sultanāta un vēlāk Džohoras sultanāta kontrolē. 17.—18. gadsimtā par ietekmi arhipelāgā cīnījās Lielbritānija un Nīderlande, līdz 1824. gadā nonāca Nīderlandes Austrumindijas kompānijas kontrolē. Pēc Indonēzijas neatkarības pasludināšanas nonāca tās sastāvā. 1957. gadā tika izveidota Riau, province, kas ietvēra Riau arhipelāgu un daļu Sumatras salas. 2002. gadā Riau provinces salu daļa tika nodalīta atsevišķā Riau Salu provincē.

## Atsauces

## Ārējās saites
Lidija Grīnberga

**Lidija Grīnberga** (dzimusi **Hofmane**, 1898—1983) bija Latvijas arhitekte.

## Dzīvesgājums
Dzimusi 1898. gada 31. augustā Rīgā pareizticīgu ukraiņu ģimenē. 1924. gadā pabeidza studijas Latvijas Universitātes Arhitektūras fakultātē, pēc laulībām ieguva uzvārdu Grīnberga.

Dzelzceļa virsvaldes dienestā, projektējot staciju ēkas, vēlāk nodibināja savu privātpraksi. 1930. gadā pēc viņas projekta uzcēla Talsu dzelzceļa staciju, bet 1931.-1934. gadā Mežaparkā uzcēla četras modernisma stila ēkas. Projektējusi vairākas dzīvojamās ēkas Teikā un arī citur Rīgā. Darbojās Akadēmiski izglītoto sieviešu biedrībā, Latvijas Arhitektu biedrībā.

1939. gadā kopā ar ģimeni izceļoja uz Vāciju.

Mirusi 1983. gadā.

## Projektētās ēkas

Kuršu 22.JPG|Savrupmāja Kuršu ielā 22, Rīgā. (1934)
Zemgalu 6 1.JPG|Savrupmāja Zemgaļu ielā 6, Rīgā. (1936)
Kalnciema60.jpg|Īres nams Kalnciemā ielā 60, Rīgā. (1932)


## Atsauces
Kompjeņas pamiers (1940)

[thumbnail|right|250px|[Ādolfs Hitlers (roka uz gurna) skatās uz Ferdinanda Foša statuju pirms sarunu uzsākšanas par pamieru Kompjeņā, Francijā, 1940. gada 21. jūnijā]]
**Kompjeņas pamiers** tika parakstīts 1940. gada 22. jūnijā, pulksten 18:36 netālu no Kompjeņas, Francijā, starp Trešā reiha un Francijas Trešās Republikas amatpersonām. Tas stājās spēkā tikai 25. jūnija pusnaktī.

Pamiera parakstītājs no Vācijas puses bija Vērmahta ģenerālfeldmaršals Vilhelms Keitels, savukārt no Francijas puses bija armijas ģenerālis Šarls Hancigers (*Charles Huntziger)*. Pēc Vācijas izšķirošās uzvaras Francijas kaujā (1940. gada 10. maijs–21. jūnijs) Otrā pasaules kara laikā, saskaņā ar šo pamieru tika izveidota Vācijas okupācijas zona Francijas ziemeļos un rietumos, kas aptvēra apmēram trīs piektdaļas no Francijas Eiropas teritorijas, ieskaitot visas Lamanša un Atlantijas okeāna ostas. Pārējā valsts daļa bija jāatstāj neokupēta, lai gan jaunais Višī režīms, kas aizstāja Trešo Republiku, tika abpusēji atzīts par visas Francijas Eiropas daļas, izņemot Elzasu-Lotringu, likumīgo valdību. Frančiem arī tika atļauts saglabāt kontroli pār visām savām teritorijām ārpus Eiropas. Ādolfs Hitlers apzināti izvēlējās Kompjeņas mežu par pamiera parakstīšanas vietu, jo tam bija simboliskā loma kā 1918. gada pamiera vietai ar Vāciju, kur beidzās Pirmais pasaules karš līdz ar Vācijas padošanos.

## Atsauces
Bintana

**Bintana** () ir Indonēzijai piederoša sala Natunas jūrā. Administratīvi ietilpst Riau Salu provincē; šeit atrodas provinces galvaspilsēta Tandžunpinana, bet pārējā daļa ietilpst Bintanas apriņķī. Lielākā daļa iedzīvotāju ir malajieši.

## Ģeogrāfija
Sala izvietojusies Indonēzijas rietumdaļā Natunas jūras dienvidrietumos, pieder Lielajām Zunda salām, Riau arhipelāga lielākā sala. Ap  platais Singapūras šaurums to atdala no Malakas pussalas ziemeļos. Sala zema, pauguraina, augstākais punkts ir 348 m vjl. Valda tropiskais klimats, ainavā dominē tropiskie lietusmeži.

Salā ievērojamas boksītu atradnes. Salas ziemeļdaļā attīstīta tūrisma infrastruktūra.

## Atsauces

## Ārējās saites
Tandžunpinana

**Tandžunpinana** () ir pilsēta un osta Indonēzijā, Riau Salu provinces galvaspilsēta. Izvietojusies Riau arhipelāga lielākās salas Bintanas rietumu krastā. Lielākā daļa iedzīvotāju ir musulmaņi (78%), bet 12,6% budisti un 9,1% kristieši. Tradicionāls malajiešu kultūras un tirdzniecības centrs.

## Vēsture
Tandžunpinana ir sena pilsēta, zināma kopš 3. gadsimta kā tirdzniecības centrs ceļā no Indijas uz Ķīnu. Bijusi gan Džohoras sultanāta (1678—1788), gan Riau-Lingas sultanāta (1824—1911) galvaspilsēta. No 1911. gada Riau apriņķa koloniālās administrācijas centrs. Pēc Indonēzijas neatkarības iegūšanas Tandžunpinana neilgu laiku (1957—1960) bija Riau provinces centrs. Pēc Riau Salu nodalīšanas atsevišķā provincē 2002. gadā atkal kļuva par provinces centru.

## Atsauces

## Ārējās saites
Ieva Adamss

**Ieva Adamss** (īstajā vārdā **Ieva Lejiņa**, dzimusi kā **Ieva Zelmane** ) ir Latvijas mediju darbiniece un žurnāliste. Viņa tiek uzskatīta par Latvijas seksualitātes un attiecību speciālisti.

Ieva Adamss ir arī sabiedrisko attiecību speciāliste, komunikācijas un iedvesmas trenere, strādā par pasniedzēju augstskolā RISEBA un žurnālistikas skolā “Artek”. Ieva Adamss tika dēvēta par radiogeišu.

## Atsauces
Belorusskija

**Belorusskija** () ir ciems Krievijas Federācijas Pleskavas apgabala Pitalovas rajonā, ietilpst Utrojas pagasta sastāvā kā pagasta administratīvais centrs. Izvietojies pagasta dienvidu daļā  no rajona centra Pitalovas.

## Vēsture
19. gadsimtā mūsdienu apdzīvotas vietas apkārtnē atradās *Kozeļija Broda* purvs ().

1977. gada 13. maijā sākās padomju saimniecības "Belorusskij" ciemata celtniecība Pitalovas ciema teritorijā. Sakarā ar ievērojamu Baltkrievijas PSR celtnieku ieguldījumu, 1981. gada 8. decembrī Pitalovas rajona padomes izpildkomiteja lēma jauntajam ciemam dot nosaukumu Belorusskija.

1982. gada 22. martā Pleskavas apgabala padomes izpildkomiteja reģistrēja ciemu. Kopš 1987. gada 11. februāra Belorusskija kļuva par jaunizveidotā Tulinas ciema centru.

2015. gada 11. aprīlī, kad Tulinas pagasts tika iekļauts Utrojas pagasta sastāvā, pagasta centrs tika pārcelts no Stehniem uz Belorusskiju.

## Iedzīvotāju skaits

## Atsauces
Žoklis

[thumb|Cilvēkiem žoklis sastāv no [Augšžokļa kauls|augšžokļa (*Maxilla*) un apakšžokļa (*Mandibula*), kas ir savienoti ar skrimšļiem un locītavām.]]
**Žoklis** cilvēkiem ir kauli sejas apakšējā pusē, kas nodrošina aizsardzību pret traumām, kā arī ir iesaistīti runāšanā, elpošanā un pārtikas sakošanā. Žoklis sastāv no augšžokļa (M*axilla*) un apakšžokļa (*Mandibula*), kas ir savienoti ar skrimšļiem un locītavām. Augšžoklis ir fiksēts, bet apakšžoklis ir kustīgs un tiek kontrolēts ar dažādām muskuļu grupām.

Citiem dzīvnieku valsts pārstāvjiem par žokļiem tiek sauktas jebkuras stingras, bet artikulējamas, pie mutes novietotas struktūras, kuras var izmantot barības satveršanai un manipulēšanai ar to. Posmkāju žokļi ir no hitīna, un parasti ir izvietoti horizontāli, tos var veidot heliceras un mandibulas. To galvenā funkcija ir pārtikas iegūšana, nogādāšana mutē un/vai sākotnējā apstrāde.

Lielākajai daļai mugurkaulnieku žokļi ir no kaula vai skrimšļiem un atrodas vertikāli pretēji, veidojot augšējo žokli un apakšžokli.

## Atsauces

## Ārējās saites
Staldzenes stāvkrasts

thumb|270px|Staldzenes stāvkrasts
**Staldzenes stāvkrasts** ir 4 līdz 18 m augsta Baltijas jūras krasta daļa Ventspils novada un Ventspils pilsētas teritorijā, ietverot 9 km garu jūras krasta posmu gar Ventspils daļu Staldzeni līdz Liepenes ciemam. 2001. gadā 8,6 ha platībā izveidoja ģeoloģisko un ģeomorfoloģisko dabas pieminekli, lai aizsargātu Kurzemes apledojuma morēnas atsegumus, Latvijas apledojuma beigu fāzes māla un citu Baltijas baseina vēsturisko stadiju nogulumus.

2020. gadā Staldzenes stāvkrasti tika nosaukti par Gada ģeovietu Latvijā.

## Biotopi
Staldzenes stāvkrastā atrodas gan Eiropas, gan Latvijas nozīmes aizsargājamie biotopi: mežainas jūrmalas kāpas, boreālie meži, kaļķainas smiltāju pļavas, ar lakstaugiem klātas pelēkās kāpas. Dabas pieminekļa teritorijā sastopamas 8 īpaši aizsargājamas augu sugas.

Dabas aizsardzības pārvalde ierosināja palielināt dabas pieminekļa garumu no Lošupes Ventspils pilsētas virzienā.

## Atsauces
Asnate Rancāne

**Asnate Rancāne** (dzimusi ) ir Latvijas mūziķe. Viņa kopš 2015. gada ir dziedātāja grupā “Tautumeitas”, tiek uzskatīta par grupas līderi. Viņa prot spēlēt arī vijoli un kokli. Asnate Rancāne ir etniskās mūzikas pētniece. 2017. gadā duetā ar Staņislavu Judinu izdeva etnominimālistiskās mūzikas albumu “Op. 2”. Ir mācījusies Jāzepa Vītola Latvijas Mūzikas akadēmijā, studēja etnomūziku.

## Atsauces
Roberts Freimanis

**Roberts Freimanis** (dzimis  Liepājā) ir bijušais latviešu basketbolists, spēlēja spēka uzbrucēja pozīcijā. Pēc karjeras beigām kļuvis par treneri, šobrīd ir Nacionālās basketbola līgas kluba BK Grobiņa galvenais treneris. Pēdējais klubs, kurā spēlējis, bija Latvijas—Igaunijas Basketbola līgas un Latvijas Basketbola līgas (LBL) komanda BK Liepāja, kurā gan sācis, gan noslēdzis savu profesionālo karjeru. BK Ventspils un VEF Rīga sastāvā kļuvis par Latvijas čempionu.

Līdzās basketbolam R. Freimanis darbojas arī nekustamo īpašumu jomā.

## Karjera
Karjeras sākumā spēlējis BK Liepāja, bet pēc tam pārstāvējis dažādas Latvijas un Igaunijas komandas, spēlējis arī Bulgārijā un Islandē. BK Ventspils sastāvā izcījis 2018. gada LBL čempionu titulu, bet vēlreiz Latvijas čempionātā uzvarējis ar VEF Rīga 2020. gadā.

2022.—2023. gada sezonu uzsāka Islandē, bet sezonas otrajā pusē atgriezās dzimtajā Liepājā, kur BK Liepāja sastāvā aizstāja traumu guvušo Arnoldu Helmani. Komandā palika visu sezonas otro pusi, ar labu spēli izceļoties Užavas Latvijas kausa finālspēlē pret VEF (66:87), kur bija rezultatīvākais Liepājas spēlētājs ar 13 gūtajiem punktiem. Kopā ar komandu šajā sezonā izcīnīja arī Latvijas Basketbola līgas bronzas medaļas. Vasarā tika paziņots, ka spēlētājs paliks komandā arī 2023.—2024. gada sezonā, kurā uzņēmās komandas kapteiņa pienākumus. Nospēlēja Liepājas komandā arī sekojošo sezonu, bet 2025. gada jūlijā tika izplatīta informācija, ka R. Freimanis noslēdz profesionālā sporta gaitas.

R. Freimanis spēlēja Latvijas U-16 izlasē 2008. gada Eiropas čempionātā.

Jau pēdējos profesionālā basketbola gados trenējis jaunos basketbolistus Liepājas sporta skolā un trenera darbā turpina darboties arī pēc spēlētāja karjeras noslēgšanas. 2025. gada vasarā kļuvis par Nacionālās basketbola līgas kluba BK Grobiņa galveno treneri.

## Atsauces

## Ārējās saites
Fabiu Vjeira

**Fabiu Daniels Ferreira Vjeira** (, dzimis ) ir Portugāles futbolists, spēlē uzbrūkošā pussarga pozīcijā, kopš 2025. gada Vjeira pārstāv Vācijas Bundeslīgas komandu *[[Hamburger SV]]*, kas viņu īrē no ''Arsenal''.

Savu karjeru sācis ''Porto'' komandā, kur izcīnījis divus Portugāles Premjerlīgas čempionu titulus. *Arsenal* pievienojies 2022. gadā.

## Sasniegumi
**Porto**

* Portugāles Premjerlīga: 2019—20, 2021—22
* Portugāles kauss futbolā: 2021—22

**Arsenal**

* FA Community Shield: 2023

## Ārējās saites
Edijs Nketiā

**Edvards Kedars Nketiā** (, dzimis ) ir angļu futbolists, spēlē uzbrucēja pozīcijā, kopš 2024. gada pārstāv Anglijas Premjerlīgas komandu *[[Crystal Palace FC|Crystal Palace]]*.

Karjeru sācis Londonas komandā *[[Arsenal FC|Arsenal]]*. Komandas rindās debitējis 2017. gadā. 2019.—20. gada sezonu pavadījis īrē Anglijas čempionāta komandā ''Leeds United'', kur palīdzējis komandai izcīnīt pirmo vietu.

## Sasniegumi
**Arsenal**

* FA kauss: 2019—20
* FA Community Shield: 2020, 2023

**Leeds United**

* Anglijas čempionāts: 2019—20
**Crystal Palace FC**
* FA kauss: 2024–25

## Atsauces

## Ārējās saites
Takehiro Tomijasu

**Takehiro Tomijasu** (, dzimis ) ir Japānas futbolists, spēlē aizsarga pozīcijā, pārstāv Japānas futbola izlasi. Kopš 2025. gada Tomijasu spēlē Nīderlandes Eredivisie komandā Amsterdamas "Ajax".

Iepriekš spēlējis Japānas komandā ''Avispa Fukuoka'', Beļģijas komandā ''Sint-Truidense'', Itālijas komandā ''Bologna'' un Anglijas komandā ''Arsenal''. 

Japānas futbola izlases sastāvā debitējis 2018. gadā. Piedalījies 2020. gada vasaras olimpiskajās spēlēs un 2022. gada FIFA Pasaules kausā.
## Sasniegumi

**Arsenal**

* FA Community Shield: 2023
## Ārējās saites
Džūlija Kērna

**Džūlija Kērna** (; dzimusi  Bērkli) ir amerikāņu distanču slēpotāja.

## Karjera
Trīs reizes piedalījusies pasaules čempionātos junioriem no 2015. līdz 2017. gadam. Labāko rezultātu individuāli sasniedza 2017. gadā, ieņemot 9. vietu sprintā. Tajā pašā gadā izcīnīja bronzas medaļu stafetē. Pasaules kausa sacensībās debitēja  Kvebekā ar 24. vietu sprintā.

Pasaules čempionātā pirmo reizi piedalījās 2019. gadā Zēfeldē. Skiatlonā ieņēma 19. vietu, sprintā bija 23. vietā, piedalījās arī stafetē, kurā ASV komanda izcīnīja 5. vietu.  Planīcā pirmo reizi kāpa uz goda pjedestāla Pasaules kausa posmos, ieņemot 3. vietu.

2020. gada Pasaules U-23 čempionātā izcīnīja bronzas medaļu sprintā.  Pekinā sprintā ieņēma 18. vietu. Startēja arī 15 km skiatlonā, kur finišēja 53. vietā. 2023. gada Pasaules čempionātā kopā ar Džesiju Diginsu izcīnīja bronzas medaļu komandu sprintā.

2025. gada Pasaules čempionātā Tronheimā, atkal startējot kopā ar Dž. Diginsu, ieguva sudraba medaļu.  viņa iekļuva sprinta sacensību finālā un ieņēma 6. vietu. Abās komandu disciplīnās (stafetē un komandu sprintā) ieņēma 5. vietu.

## Atsauces

## Ārējās saites
Djegu Karluss

**Djegu Karluss Santuss Silva** (, dzimis ) ir Brazīlijas futbolists, spēlē aizsarga pozīcijā, kopš 2025. gada pārstāv Itālijas A sērijas komandu *[[Como 1907|Como]]*, kas viņu īrē no Stambulas "Fenerbahçe".

Savu karjeru sācis Brazīlijā, bet 2014. gadā pievienojies Portugāles komandai ''Estoril'', kur pavadījis divus gadus. Vēlāk trīs sezonas nospēlējis Francijas 1. līgas komandā ''Nantes'', līdz 2019. gadā pievienojies Spānijas ''La Liga'' komandai ''Sevilla''. Ar *Sevilla* komandu uzvarējis 2019.—2020. gada UEFA Eiropas līgas sezonā. 2022. gadā pievienojies ''Aston Villa''.

Ar Brazīlijas futbola izlasi ieguvis zelta medaļu 2020. gada vasaras olimpiskajās spēlēs.

## Sasniegumi
**Sevilla**

* UEFA Eiropas līga: 2019—20

**Brazīlija**

* Olimpiskās spēles zelta medaļa: 2020

## Ārējās saites
Batama

**Batama** () ir pilsēta un osta Indonēzijā, Riau Salu provinces lielākā pilsēta. Izvietojusies Riau arhipelāgā, aizņem Batamas salu, kā arī ar to ar tiltiem savienotās Rempanas un Galanas salas, kā arī vairākus desmitus sīku saliņu. Nozīmīgs rūpnieciskais un transporta centrs, ko no Singapūras šķir 15 km platais Singapūras šaurums. Pilsētai ir brīvās tirdzniecības zonas statuss Indonēzijas-Malaizijas-Singapūras Izaugsmes Trijstūrī, ko veido Batama, Singapūra un Džohorbahru. Viena no visstraujāk augošajām Indonēzijas pilsētām.

## Vēsture
Lai arī pilsētas teritorija, kā liecina vēstures dokumenti,  bijusi apdzīvota jau kopš 3. gadsimta, tās attīstība izsākusies 20. gadsimta otrajā pusē. 1960. gados nelielajā Sambu salā iepretī Singapūrai tika uzbūvēta naftas produktu pārkraušanas osta. 1973. gadā Batamas salai tika piešķirts industriālās teritorijas statuss un nodibināta speciāla Batamas salas industriālās attīstības pārvalde. 1983. gadā strauji augošajai Batamai tika piešķirts municipalitātes statuss, bet 1999. gadā piešķirts apriņķa līmeņa pilsētas statuss.

## Iedzīvotāji
Sakarā ar pilsētas straujo industriālo izaugsmi tajā izveidojies etniski jaukts iedzīvotāju sastāvs. Liela daļa iedzīvotāju joprojām ir vietējie malajieši (26,8%), bet dzīvo arī ievērojams skaits javiešu (17,6%), bataku (15,0%), minankabau (14,9%) un ķīniešu (6,3%). Pēc konfesionālās piederības lielākā daļa iedzīvotāju ir musulmaņi (72%), bet 21,1% kristieši un 6,7% budisti.

## Ekonomika
Batama ir nozīmīgs rūpniecības un transporta centrs, brīvās tirdzniecības zona. Attīstīta naftas pārstrāde, elektroniskā, elektrotehniskā rūpniecība, kuģu būve. Attīstās tūrisms — Batama ir trešais noslogotākais tūristu galamērķis pēc Bali un Džakartas.

## Atsauces

## Ārējās saites
Rīss Nelsons

**Rīss Lūks Nelsons** (, dzimis ) ir angļu futbolists, spēlē uzbrucēja pozīcijā, kopš 2025. gada pārstāv Anglijas Premjerlīgas komandu *[[Brentford FC|Brentford]]*, kas viņu īrē no ''Arsenal''.

*Arsenal* komandas rindās debitējis 2017. gadā. 2018.—19. gada sezonā ticis izīrēts Vācijas Bundeslīgas komandai <u>''1899 Hoffenheim''</u>, bet 2021.—22. gada sezonā *[[Eredivisie]]* līgas komandai *[[Feyenoord]]*.

## Sasniegumi
**Arsenal**

* FA kauss: 2019—20
* FA Community Shield: 2017, 2020

## Ārējās saites
Lingas salas

**Lingas salas** () ir Indonēzijai piederoša salu grupa Natunas jūrā. Administratīvi ietilpst Riau Salu provincē; veido atsevišķu Lingas salu apriņķi ar centru Daiklingu. Lielākā apdzīvotā vieta ir Dabo Sinkepas salā. Lielākā daļa iedzīvotāju ir malajieši.

## Ģeogrāfija
Salas izvietojušās Indonēzijas rietumdaļā Dienvidķīnas jūras (Natunas jūras) dienvidrietumos, pieder Lielajām Zunda salām. Lielākās salas ir Linga (889,2 km²), Sinkepa (757,3 km²) un Sebanka. Salas kalnainas, augstākais punkts ir Lingas kalns 1163 m vjl Lingas salā. Valda tropiskais klimats, ainavā dominē tropiskie lietusmeži. Sinkepas salā ievērojamas alvas atradnes.

## Atsauces

## Ārējās saites
Pāhārpura

**Pāhārpura budistu vihāra** () arī **Somapuras mahāvihāra** () ir budistu mahāvihāras (reliģiskās mācību iestādes) drupas Bengālijas un mūsdienu Bangladešas ziemeļos. 1985. gadā drupas tika iekļautas UNESCO Pasaules mantojuma sarakstā. Pēc izmēriem lielākā vihāra Indijas subkontinentā. Pēc tradīcijas vihāra saistās ar budisma domātāja Atišas vārdu. Kompleksa centrā atrodas stūpas atliekas. Komplekss uzbūvēts Pālu disnastijas laikā 7./8/ gadsimtā. 11. gadsimtā tas tika nopostīts, tomēr pēc tam atjaunots. Pamests 12. gadsimtā līdz ar islāma nostiprināšanos reģionā.

## Attēlu galerija

পাহাড়পুর_বৌদ্ধ_বিহার_22.jpg
Aerial_view_of_Somapura_Mahavihara.jpg
Naogaon_Paharpur_11Oct12_IMG_3683.jpg
A_wall_of_Paharpur.jpg


## Ārējās saites
Opāls

[thumb|Opāls no [Kvīnslenda|Kvīnslendas, Austrālijas]]
**Opāls** ir bezkrāsains, balts, iedzeltens, sarkans, retāk citas krāsas dārgakmens vai pusdārgakmens, reizumis ar varavīkšņainu lāsmojumu. Opāli ir silīcija dioksīda forma (SiO2×*n*H2O); to ūdens saturs var svārstīties no 3% līdz 21% no opāla svara, bet parasti tas ir no 6 līdz 10%. Savu amorfo īpašību dēļ tas ir klasificēts kā mineraloīds, nevis minerāls. Opāli var rasties gandrīz visu veidu iežu plaisās, visbiežāk sastopams limonītā, smilšakmenī, riolītā, merģelī un bazaltā.

Tiek uzskatīts, ka nosaukums "opāls" ir izcēlies no sanskrita vārda "*upala*" (उपल), kas nozīmē "dārgakmens", un vēlāk no grieķu "opállios" (ὀπάλλιος), kas nozīmē "redzēt krāsas maiņu".

## Atsauces

## Ārējās saites
Žils Šapāzs

**Žils Šapāzs** (; dzimis  Ansī) ir franču distanču slēpotājs.

## Karjera
2018. gada Pasaules čempionātā junioriem ieņēma 23. vietu 10 km distancē  klasiskajā stilā un 67. vietu skiatlonā. Nākamā gada Pasaules čempionātā junioriem Lahti izcīnīja zelta medaļu 10 km distancē brīvajā stilā. Sekmīgi startēja arī sprintā, kur iekļuva finālā un ieņēma 4. vietu.

Pasaules kausa sacensībās debitēja  Lencerheidē ar 55. vietu 15 km distancē, kas bija arī pirmais *[[Tour de Ski]]* posms. 2022. gada Pasaules U-23 čempionātā ieguva sudrabu jauktajā stafetē.  Rukā pirmoreiz iekļuva finālā sprinta sacensībās Pasaules kausa posmā, ieņemot sesto vietu.

2023. gada Pasaules čempionātā Planīcā izcīnīja bronzas medaļu sprintā. Pirmo reizi vietu uz goda pjedestāla Pasaules kausa posmā Šapāzs izcīnīja  Toblahā. Savās pirmajās ziemas olimpiskajās spēlēs 2026. gadā sprintā viņš ieņēma 13. vietu, bet komandu sprintā kopā ar Matisu Deložu bija 12. vietā.

## Atsauces

## Ārējās saites
Rišārs Žuvs

**Rišārs Žuvs** (; dzimis  Briansonā) ir franču distanču slēpotājs.

## Karjera
Piedalījies 2012. gada ziemas jaunatnes olimpiskajās spēlēs Insbrukā. Ieņēma 24. vietu sprintā un 23. vietu 10 km distancē klasiskajā stilā. 2013. gada Pasaules čempionātā junioriem Liberecā ieņēma 40. vietu sprintā. Nākamā gada Pasaules junioru čempionātā izcīnīja sudraba medaļu stafetē. Individuāli labāko rezultātu sasniedza sprintā, ieņemot 12. vietu.

Pasaules kausa sacensībās debitēja  Otepē ar 49. vietu sprinta kvalifikācijā. Tā paša gada 14. februārī Estešundā iekļuva sprinta pamatsacensībās un ieņēma 19. vietu. Vēl pēc dažām nedēļām 7. martā Lahti iekļuva sprinta finālā un izcīnīja trešo vietu, pirmo reizi kāpjot uz goda pjedestāla Pasaules kausa posmos.

Savā pirmajā Pasaules čempionātā 2017. gadā Lahti ieņēma 16. vietu sprintā un 11. vietu komandu sprintā, startējot kopā ar Likā Šanavā.  Phjončhanā individuāli sprintā arī ieņēma 16. vietu, bet komandu sprintā kopā ar Morisu Manifikā izcīnīja bronzas medaļu.

2019. gada Pasaules čempionātā iekļuva sprinta finālā un ieņēma 4. vietu. Komandu sprintā ieguva 5. vietu, bet stafetē izcīnīja bronzu.  Pekinā izcīnīja bronzas medaļu stafetē. Gan individuālajā, gan komandu sprintā ieņēma 7. vietu. Startēja arī 15 km distancē, kur ierindojās 49. vietā.

 Drammenē izcīnīja savu pirmo uzvaru Pasaules kausa posmos. 2021.—2022. gada sezonā kļuva par Pasaules kausa ieguvēju sprintā. Līdz ar to viņš kļuva par pirmo Francijas slēpotāju, kurš ieguvis kristāla globusu šajā disciplīnā. Tuvāko sekotāju kopvērtējumā Juhannesu Hesflotu Klēbo viņš apsteidza par sešiem punktiem. Sezonas lielajā kopvērtējumā Žuvs ieņēma 4. vietu.

2023. gada Pasaules čempionātā Planīcā kopā ar Reno Žē ieguva bronzas medaļu komandu sprintā.

## Atsauces

## Ārējās saites
Reno Žē

**Reno Žē** (; dzimis  Mutjē, Savojā) ir franču distanču slēpotājs.

## Karjera
2010. gada Pasaules čempionātā junioriem ieņēma 9. vietu sprintā. Nākamajā gadā, kad Pasaules junioru čempionāts risinājās Otepē, sprintā bija 21. vietā, 10 km distancē brīvajā stilā ieņēma 35. vietu, startēja arī stafetē, kurā Francijas komanda izcīnīja 5. vietu. Pasaules kausa sacensībās debitēja  Diseldorfā.

Piedalījās  Sočos, kur startēja tikai sprintā un ieņēma 14. vietu. Pasaules čempionātā pirmo reizi piedalījās 2017. gadā Lahti. Iekļuva sprinta pamatsacensībās, bet pusfinālam nekvalificējās un ierindojās 30. vietā.

 komandu sprinta sacensībās Drēzdenē kopā ar Likā Šanavā izcīnīja savu pirmo uzvaru. Individuāli pirmo reizi vietu uz pjedestāla izcīnīja tā paša gada 18. februārī Orē, Zviedrijā.

 Pekinā sprintā ieņēma 27. vietu. 2023. gada Pasaules čempionātā Planīcā kopā ar Rišāru Žuvu ieguva bronzas medaļu komandu sprintā.

## Atsauces

## Ārējās saites
Tomašs Kuščaks

**Tomašs Miroslavs Kuščaks** (, dzimis ) ir bijušais poļu futbolists, spēlēja vārtsarga pozīcijā.

Dzimis Krosno Odžaņskē, savu profesionālo karjeru sācis Vācijas komandā ''Hertha BSC''. 2004. gadā pievienojies Anglijas komandai ''West Bromwich Albion''. 2006. gadā vasarā, pirmo sezonu uz īres tiesībām, bet pēc gada jau pilnvērtīgi, pievienojies ''Manchester United''. Vēlāk spēlējis arī ''Watford'', ''Brighton & Hove Albion'' un ''Wolverhampton Wanderers'', bet karjeru 2019. gadā noslēdzis ''Birmingham City''.

Polijas futbola izlases sastāvā debitējis 2003. gadā. Piedalījies 2006. gada FIFA Pasaules kausā.

## Sasniegumi
**Manchester United**

* Anglijas Premjerlīga: 2006–07, 2007–08, 2010–11
* Anglijas Līgas kauss: 2008–09, 2009–10
* FA Community Shield: 2007, 2008, 2010
* UEFA Čempionu līga: 2007–08
* FIFA Klubu Pasaules kauss: 2008

## Ārējās saites
Natunas salas

**Natunas salas** () ir Indonēzijai piederoša salu grupa Natunas jūrā. Administratīvi ietilpst Riau Salu provincē; veido atsevišķu Natunas apriņķi. Lielākā apdzīvotā vieta ir apriņķa centrs Ranai. Lielākā daļa iedzīvotāju ir malajieši, pēc reliģiskās piederības — musulmaņi (96,9%). 1969. gadā salās atklātas ievērojamas dabasgāzes rezerves; gāze tiek arī eksportēta uz kaimiņvalstīm.

## Ģeogrāfija
Salas izvietojušās Indonēzijas ziemeļrietumu daļā Dienvidķīnas jūras (Natunas jūras) dienvidos, pieder Tudžuhu arhipelāgam. Lielākās salas ir Bunurana (1720 km²), Subi, Serasana, Midai un Lauta. Salas lielākoties kalnainas, augstākais punkts ir Ranai kalns 1035 m vjl Bunuranas salā. Valda tropiskais klimats, ainavā dominē tropiskie lietusmeži. Daļa salu teritorijas un jūras akvatorijas ietilpst Natunas jūras nacionālajā parkā.

## Atsauces

## Ārējās saites
Guti

**Hosē Marija Gutjerress Ernandess** (; dzimis ), pazīstams kā **Guti** (*Guti*), ir spāņu futbola treneris un bijušais futbolists. Spēlējis pussarga pozīcijā, pārstāvējis Spānijas futbola izlasi.

Gandrīz visu savu spēlētāja karjeru pavadījis *[[La Liga]]* komandā ''Real Madrid'', kopumā piedaloties 542 oficiālos mačos. Palīdzējis komandai izcīnīt 15 trofejas, tai skaitā piecus *La Liga* čempionu titulus un trīs UEFA Čempionu līgas kausus. Savas karjeras noslēguma spēlējis Turcijas komandā ''Beşiktaş''.

Spānijas futbola izlasi pārstāvējis no 1999. līdz 2005. gadam, kopumā piedaloties 13 mačos.

## Sasniegumi
**Real Madrid**

* La Liga: 1996–97, 2000–01, 2002–03, 2006–07, 2007–08
* Spānijas Superkauss: 1997, 2001, 2003, 2008
* UEFA Čempionu līga: 1997–98, 1999–2000, 2001–02
* UEFA Superkauss: 2002
* Starpkontinentālais kauss: 1998, 2002

**Beşiktaş**

* Turcijas kauss: 2010–11

## Ārējās saites
Sami Hīpie

**Sami Tuomass Hīpie** (, dzimis ) ir somu futbola treneris un bijušais futbolists. Spēlējis aizsarga pozīcijā, pārstāvējis Somijas futbola izlasi.

Savas karjeras sākumā spēlējis vairākos Somijas klubos. Ar ''MyPa'' komandu izcīnījis divus Somijas kausus. 1995. gadā pievienojies *[[Eredivisie]]* komandai ''Willem II''. Esot komandas kapteinim, viņš palīdzēja komandai 1998.–99. gada sezonu noslēgt otrajā vietā, tādējādi ļaujot komandai pirmo reizi startēt UEFA Čempionu līgā. Pēc veiksmīgās sezonas viņš noslēdza līgumu ar Anglijas komandu ''Liverpool''. Tur viņš pavadīja 10 sezonas, kopumā aizvadot 464 oficiālos mačus. Ar komandu uzvarējis 2004–05. gada UEFA Čempionu līgas finālā. Savu karjeru noslēdzis Vācijas Bundeslīgas komandā ''Bayer Leverkusen''.

Somijas futbola izlasi pārstāvējis no 1992. līdz 2010. gadam, kopumā aizvadot 105 mačus un gūstot 5 vārtus. Viņš ir trešais spēlēm bagātākais Somijas izlases futbolists, atpaliekot no Jari Litmanena un Tēmu Puki.

Kā treneris vadījis ''Bayer Leverkusen'', ''Brighton & Hove Albion'' un ''Zürich''.

## Sasniegumi
**MyPa**

* Somijas kauss: 1992, 1995

**Liverpool**

* FA kauss: 2000–01, 2005–06
* Anglijas Līgas kauss: 2000–01, 2002–03
* FA Community Shield: 2001, 2006
* UEFA Čempionu līga: 2004–05
* UEFA kauss: 2000–01
* UEFA Superkauss: 2001, 2005

## Ārējās saites
Astrida Eire Slinna

**Astrida Eire Slinna** (; dzimusi ) ir norvēģu distanču slēpotāja,  čempione stafetē un Pasaules čempionāta medaļniece.

## Karjera
Pasaules kausa sacensībās debitēja  Holmenkollenē, ieņemot 44. vietu 30 km distancē. 2009. gada Pasaules U-23 čempionātā izcīnīja sudraba medaļu 15 km skiatlonā, tolaik sauktu par iedzīšanu. 2010. gada Pasaules U-23 čempionātā Hintercartenē tajā pašā disciplīnā ieguva zeltu. 2013. gada universiādē uzvarēja 5 km slēpojumā brīvajā stilā un ieguva bronzu 15 km distancē ar kopēju startu.

Karjeras turpinājumā pievērsās slēpošanas maratoniem, startējot *[[Ski Classics]]* sērijā. 2022. gada martā kļuva par *[[Vasaloppet]]* uzvarētāju.

2022.—2023. gada sezonā atkal sāka regulāri startēt Pasaules kausā.  20 km distancē klasiskajā stilā ieguva 3. vietu, pirmo reizi karjerā kāpjot uz goda pjedestāla Pasaules kausa posmos. 2023. gada Pasaules čempionātā Planīcā izcīnīja bronzas medaļu savās debijas sacensībās pasaules čempionātos 15 km skiatlonā. Stafetē kopā ar Tīrilu Vengu, Ingvillu Flugstadi Estbergu un Anni Hjersti Kalvo izcīnīja zeltu. 2025. gada Pasaules čempionātā Tronheimā stafetē ieguva sudraba godalgu. 2024.—2025. gada sezonā viņa ieņēma 4. vietu Pasaules kausa kopvērtējumā un 2. vietu distanču kausa ieskaitē.  kopā ar Norvēģijas sieviešu stafetes komandu kļuva par olimpisko čempioni. 

## Atsauces

## Ārējās saites
Sausserži

**Sausserži** () ir ģints kaprifoliju dzimtā, kuras dabiskais izplatības areāls ir Ziemeļu puslodes mērenajā un subtropu joslā. Ģintī ir klasificētas aptuveni 180 sugas, tostarp bieži sastopamās sugas *Lonicera periclymenum*, *Lonicera japonica*,  *Lonicera sempervirens* un smaržīgais sausserdis (*Lonicera caprifolium*). *Lonicera japonica* ir ļoti invazīva suga, ko uzskata par nozīmīgu kaitēkli Ziemeļamerikas, Eiropas, Dienvidamerikas, Austrālijas un Āfrikas kontinentos.

Daudzas zvīņspārņu sugas izmanto sausseržus kā barības avotu, piemēram, *[[Deilephila elpenor]],* kas naktī apmeklē ziedus, lai barotos ar nektāru.

Dažu sugu ziedi ir ļoti smaržīgi un krāsaini, tāpēc sugas tiek kultivētas kā dekoratīvie dārza augi. Ziemeļamerikā ziedi piesaista kolibri, īpaši *L. sempervirens* un *L. ciliosa*.

## Atsauces
Alūksnes novada ģerbonis

**Alūksnes novada ģerbonis** ir viens no Alūksnes novada oficiālajiem simboliem. Apstiprināts 2010. gada 7. maijā. Ģerboņa autors ir Ivars Vecāns.

## Heraldiskais apraksts
Ģerboņa vairoga pamatu veido purpursarkana un zila krāsa, kas viena no otras atdalīta ar šaurševronu robežstaba krāsu salikumā. Uz purpursarkanā fona ģerboņa augšējā daļā attēlota Bībele ar zelta rotājumiem un uzrakstu „A.D./1689.” 

Purpursarkanais tonis un Bībele ģerbonī saglabāta no Alūksnes pilsētas ģerboņa. Uzraksts “A.D./1689.” (*Anno Domini 1689*) tulkojumā no latīņu valodas nozīmē "Tā Kunga 1689. gadā". 1689. gads ir gads, kurš norādīts pirmā pilnīgā Bībeles izdevuma latviešu valodā (tulkojis Ernests Gliks) titullapā. Zilais tonis simbolizē Alūksnes novada ūdeņus, savukārt trijstūrī novietotais robežstabs norāda, ka Alūksnes novads ir robežnovads.

## Vēsture
2009. gadā Alūksnes novada ģerboņa izveidei izsludināja konkursu, kurā iesniedza vairāk kā 30 dažādas ģerboņa skices. Pēc novada iedzīvotāju un vērtēšanas komisijas vērtējuma par uzvarētāju skiču konkursā atzina Ivaru Vecānu.

2010. gada 7. maijā Alūksnes novada ģerboni apstiprināja Valsts Heraldikas komisija un to reģistrēja Kultūras ministrijas Ģerboņu reģistrā.

## Atsauces
Mēlziedes

**Mēlziedes** () ir daudzgadīgu lakstaugu ģints kurvjziežu dzimtā. Raksturīgi ziedi, kas ir dzelteni vai oranži kurvīši. Ģints dabiskais izplatības areāls ir galvenokārt Centrālāzijā un Austrumāzijā, dažas sugas ir no Eiropas. Ģintī ir aptuveni 120 līdz 140 sugas, un vairāk nekā puse ir endēmas Ķīnai.

Latvijā ir sastopama viena suga — Sibīrijas mēlziede (*Ligularia sibirica*).

## Sugas
Ģintī ir klasificētas šādas sugas (nepilns saraksts):

* *[[Sibīrijas mēlziede]]* *(Ligularia sibirica)*
* *Ligularia abakanica*
* *Ligularia achyrotricha*
* *Ligularia caloxantha*
* *Ligularia calthifolia*
* *Ligularia botryodes*
* *Ligularia cymbulifera*
* *Ligularia cymosa*
* *Ligularia dentata*
* *Ligularia fargesii*
* *Ligularia fauriei*
* *Ligularia fischeri*
* *Ligularia franchetiana*
* *Ligularia japonica*
* *Ligularia kaialpina*
* *Ligularia kanaitzensis*
* *Ligularia liatroides*
* *Ligularia lidjiangensis*
* *Ligularia longihastata*
* *Ligularia macrodonta*
* *Ligularia nyingchiensis*
* *Ligularia potaninii*
* *Ligularia przewalskii*
* *Ligularia schmidtii*
* *Ligularia sichotensis*
* *Ligularia stenocephala*
* *Ligularia vorobievii*
* *Ligularia wilsoniana*
* *Ligularia xanthotricha*
* *Ligularia yoshizoeana*

## Galerija

Attēls:Ligularia amplexicaulis DC. (7843347466).jpg|*Ligularia amplexicaulis*
Attēls:Ligularia dentata Języczka pomarańczowa 2020-08-07 03.jpg|*Ligularia dentata*
Attēls:Ligularia fischeri (Mount Shirouma).JPG|*Ligularia fischeri*
Attēls:Ligularia japonica w4.jpg|*Ligularia japonica*
Attēls:Ligularia stenocephala Little Rocket 1zz.jpg|*Ligularia stenocephala*


## Atsauces
Bāgerhāta

**Bāgerhāta** (), vēsturiski arī **Halifabāda**, bija 15. gadsimtā celta pilsēta, tagad drupas, kas atrodas Bangladešas dienvidos, Sundarbana reģionā. Pilsētas drupas sastāv no 360 mošejām, sabiedriskām celtnēm, mauzolejiem un citām būvēm, kas celtas no raksturīgā sarkanā ķieģeļa. Pazīstamākā no celtnēm ir 1459. gadā radītā Sešdesmitkupolu mošeja ar 77 kupoliem. Pilsēta tika celta Bengālijas sultanāta laikā. 1985. gadā Bāgerhāta tika iekļauta UNESCO Pasaules mantojuma sarakstā. 

## Attēlu galerija

নয়গম্বুজ_মসজিদ,_বাগেরহাট_৫.jpg
ষাট_গম্বুজ_মসজিদ_ভেতরের_দৃশ্য.jpg
সিংগার_মসজিদ_01.jpg
Sixty_Dome_Mosque-10.jpg
রণবিজয়পুর মসজিদ, বাগেরহাট ১.jpg


## Ārējās saites
*
*
Imantas 1. līnija

**Imantas 1. līnija** ir iela Rīgā, Kurzemes rajonā, Imantā. Iela sākas krustojumā ar Jūrmalas gatvi un beidzas krustojumā ar Zārdu ielu (vienlaikus — Rīgas—Jūrmalas veloceliņu) pie Rīgas—Tukuma dzelzceļa līnijas. Kopējais ielas garums ir 380 metri, tā ir klāta ar asfalta segumu. Imantas 1. līnijā ir vienstāva dzīvojamās ēkas.

Tāpat kā citas ielas "Imantā 1", arī Imantas 1. līnija ir oficiāli izveidota 1938. gadā.

## Ielu savienojumi
Imantas 1. līnija ir savienota ar šādām ielām:
* Jūrmalas gatve (T veida krustojums)
* Zārdu iela (T veida krustojums)

## Skatīt arī
* Imanta

## Atsauces
Tuapse

**Tuapse** (; ) ir pilsēta Krievijas Federācijas Krasnodaras novadā pie Melnās jūras. Tajā atrodas liela "*[[Rosneft]]*" naftas pārstrādes rūpnīca.

Pilsētā dzīvo 60 707 iedzīvotāji (2023). 

## Atsauces

## Ārējās saites
Dakas Universitāte

**Dakas Universitāte (DU)** () ir 1921. gadā dibināta universitāte Bangladešas galvaspilsētā Dakā. Senākā un lielākā universitāte valstī.

Vēsturiski universitāti spēlējusi lielu lomu Bangladešas nacionālisma un neatkarības cīņu gaitā. Tās bijušo un esošo studentu un pasniedzēju vidū ir politiķis Jadžudins Ahmeds (ইয়াজউদ্দিন আহম্মেদ, 1931 — 2012), politiķis Abduls Rahmans Bisvass (আব্দুর রহমান বিশ্বাস, 1926 — 2017), fiziķis Šatjendranats Boze (1894—1974), Butānas politiķis Lotajs Cerings (བློ་གྲོས་ཚེ་རིང་, 1969), politiķis Huseins Muhamads Eršads (হুসেইন মুহাম্মদ এরশাদ, 1930 — 2019), politiķis Abduls Hamīds (আব্দুল হামিদ, 1944), ekonomists, Nobela prēmijas laureāts Muhammads Junuss (1940), politiķis Mudžiburs Rahmans (1920—1975), politiķis Zillurs Rahmans (জিল্লুর রহমান, 1929 — 2013), politiķe Hasīna Vazeda (1947).

## Ārējās saites

*
Drīksna

[thumb|[Hibiski|Hibiska piecdaļīgā drīksna un putekšņlapas]]
**Drīksna** ir zieda auglenīcas augšējā daļa, kas uztver ziedputekšņus. Drīksnas forma var ievērojami atšķirties, atkarībā no auga sugas — var sastāvēt no vairākām daivām, pēc formas atgādināt nagliņas galvu, var būt smailas, utt. Tās ir pielāgotas, lai dažādos veidos notvertu un noturētu ziedputekšņus, tostarp matiņos vai ielokos; drīksnas bieži vien ir lipīgas. Ja uz drīksnas nonāk ziedputekšņi, augs tiek apputeksnēts; apputeksnēšanās var notikt dažādos veidos — ar vēja palīdzību (anemofilija), ar kukaiņiem vai citiem dzīvniekiem (entomofilija vai ornitofilija), vai retos gadījumos ar ūdeņiem (hidrofilija).

## Atsauces
Bunurana

**Bunurana** () vai **Natuna Besara** (*Pulau Natuna Besar* — ‘Lielā Natuna’) ir Indonēzijai piederoša sala Natunas jūrā, Natunas salu lielākā sala. Administratīvi ietilpst Riau Salu provinces Natunas apriņķī. Lielākā apdzīvotā vieta ir apriņķa centrs Ranai (12 747 iedzīvotāji).

## Ģeogrāfija
Sala izvietojusies Indonēzijas ziemeļrietumu daļā Dienvidķīnas jūras (Natunas jūras) dienvidos, pieder Tudžuhu arhipelāga Natunas salām, to galvenā sala. Sala kalnaina, augstākais punkts ir Ranai kalns 1035 m vjl salas austrumos. Valda tropiskais klimats, ainavā dominē tropiskie lietusmeži. Daļa salas piekrastes akvatorijas ietilpst Natunas jūras nacionālajā parkā.

## Atsauces

## Ārējās saites
Nodzītus zirgus arī nošauj, vai ne?

**"Nodzītus zirgus arī nošauj, vai ne?"** () ir 1969. gada ASV psiholoģiska drāmas filma, kuras režisors ir Sidnijs Polaks. Filmā galvenās lomas atveido Džeina Fonda, Maikls Sarazins, Sjūzena Jorka, Gigs Jangs, Bonija Bedelija un Reds Batonss. Filma ir balstīta uz 1935. gada Horasa Makkoja romānu ar tādu pašu nosaukumu.

Filma stāsta par vairākiem cilvēkiem, kuri Lielās depresijas laikā piedalās deju maratonā.

Filmas "Nodzītus zirgus arī nošauj, vai ne?" pirmizrāde notika . Filmu izrādīja arī 1970. gada Kannu kinofestivālā. Filma saņēma kritiķu atzinību un finansiālus panākumus, nopelnot vairāk nekā 12 miljonus ASV dolāru pie 4,86 miljonu budžeta. Kritiķi slavēja režiju, scenāriju, depresijas ēras attēlojumu un aktierspēli. Filmu nominēja deviņām Amerikas Kinoakadēmijas balvām, tai skaitā kategorijās "Labākais režisors", "Labākā aktrise galvenajā lomā" (Fonda), "Labākā aktrise otrā plāna lomā" (Jorka) un "Labākais adaptētais scenārijs". Gigs Jangs saņēma balvu kategorijā "Labākais aktieris otrā plāna lomā". Tā ir visvairāk Kinoakadēmijas balvām nominētā filma, kas bijusi bez nominācijas kategorijā "Labākā filma".

## Atsauces

## Ārējās saites
Katarīna Šmide

**Katarīna Šmide** (; dzimusi **Katarīna Althausa** (*Katharina Althaus*)  Oberstdorfā) ir vācu tramplīnlēcēja, divu olimpisko spēļu sudraba medaļu ieguvēja, septiņkārtēja pasaules čempione.

## Karjera
Pasaules kausa sacensībās debitēja  Lillehammerē ar 33. vietu. Piedalījusies 2012. gada ziemas jaunatnes olimpiskajās spēlēs Insbrukā, kur izcīnījusi sudraba medaļu individuālajās sacensībās un zeltu jaukto komandu sacensībās.

Pasaules čempionātā pirmo reizi piedalījās 2013. gadā un ieņēma 32. vietu individuālajās sacensībās. Olimpiskajās spēlēs debitēja 2014. gadā Sočos ar 23. vietu. 2015. gada Pasaules čempionātā Fālunā izcīnīja zelta medaļu jaukto komandu sacensībās, bet individuāli ierindojās 17. vietā.

Pirmo reizi vietu uz pjedestāla Pasaules kausa posmos izcīnīja  Saporo, ieņemot trešo vietu.  Ļubno, Slovēnijā, izcīnīja savu pirmo individuālo uzvaru. Tā bija arī pirmā reize, kad visu goda pjedestālu aizņēma Vācijas tramplīnlēcējas.

 Phjončhanā izcīnīja sudraba godalgu individuālajās sacensībās uz parastā tramplīna. 2017.—2018. gada sezonā Pasaules kausa kopvērtējumā ieguva otro vietu, šo panākumu atkārtoja arī nākamajā sezonā. 2019. gada Pasaules čempionātā ieguva divas zelta medaļas komandu sacensībās gan jauktajām, gan sieviešu komandām, kā arī savu pirmo individuālo pasaules čempionāta medaļu — sudrabu uz parastā tramplīna. 2021. gadā vēlreiz tika pie zelta jaukto komandu sacensībās.

 Pekinā izcīnīja savu otro olimpisko sudraba medaļu individuālajās sacensībās. 2023. gada Pasaules čempionātā Planīcā ieguva trīs zelta medaļas: individuālajās sacensībās uz parastā tramplīna, sieviešu komandu un jaukto komandu sacensībās. Sacensībās uz lielā tramplīna ieguva bronzas godalgu. 2025. gada Pasaules čempionātā Tronheimā ieguva bronzu komandu sacensībās.

## Rezultāti
### Olimpiskās spēles

### Pasaules čempionāti

## Atsauces

## Ārējās saites
Eva Pinkelniga

**Eva Pinkelniga** (; dzimusi  Dornbirnē) ir austriešu tramplīnlēcēja.

## Karjera
Pasaules kausa sacensībās debitēja  Lillehammerē ar 15. vietu. Pasaules čempionātā pirmo reizi piedalījās 2015. gadā Fālunā un ieņēma 8. vietu individuālajās sacensībās. Pirmo reizi vietu uz goda pjedestāja Pasaules kausa posmos izcīnīja  Ņižņijtagilā, ieņemot trešo vieto.

2019. gada Pasaules čempionātā Zēfeldē izcīnīja divas sudraba medaļas — gan sieviešu, gan jaukto komandu sacesnībās. Individuāli sacensībās uz parastā tramplīna ieņēma 5. vietu.

 Saporo izcīnīja savu pirmo uzvaru Pasaules kausa posmā. 2019.—2020. gada sezonā ieņēma trešo vietu Pasaules kausa kopvērtējumā. Piedalījās  Pekinā un ieņēma 20. vietu individuālajās sacensībās. 

 kļuva par *Silvester* turnīra uzvarētāju, uzvarot trijos no četriem posmiem. 2023. gada Pasaules čempionātā Planīcā izcīnīja savu pirmo individuālo pasaules čempionāta medaļu — sudrabu sacensībās uz parastā tramplīna. Vēlāk ieguva sudrabu arī sieviešu komandu sacensībās. 2025. gadā Tronheimā izcīnīja sudrabu Austrijas komandas sastāvā sievietēm un bronzu jaukto komandu sacensībās.

## Rezultāti
### Olimpiskās spēles

### Pasaules čempionāti

## Atsauces

## Ārējās saites
Viss pieriebies

**"Viss pieriebies"** () ir 1993. gada ASV *[[neo-noir]]* spraiga sižeta filma, kuras režisors ir Džoels Šūmahers. Filmā galvenās lomas atveido Maikls Daglass, Roberts Dūvols, Bārbara Hēršija, Reičela Tikotina, Frederiks Forests un Tjūsdeja Velda.

Filma stāsta par vienkāršu cilvēku, kurš ar kājām dodas cauri visai Losandželosai, lai sasniegtu savas bijušās sievas mājas un apciemotu savu meitu viņas dzimšanas dienā. Gājiena laikā viņš tiek ierauts vardarbības un haosa virpulī.

Filmas "Viss pieriebies" pirmizrāde notika  un to izplatīja *[[Warner Bros. Pictures]]*. Filmu izrādīja arī 1993. gada Kannu kinofestivālā, kur tā sacentās par Zelta palmas zaru. Filma saņēma gan kritiķu atzinību, gan finansiālus panākumus, nopelnot 96 miljonus ASV dolāru.

## Ārējās saites